Bozo de Vernera

Bozo de Vernera (en castellano Bozo de Bernera) ye un pico d'o Pireneu aragonés que tien una altaria de 2.454 m y se troba en a sierra Vernera.

Toponimia
O termín "bozo" fa referencia a una piedra graniza, u a vegadas conchunto de cantals, que s'ha eslurtau d'un mont y remane en o fundo u o curso d'un río, fendo d'entrepuz a o paso de l'augua que ha de pasar por dencima u por debaixo. CASAUS PARRILLA, Chesús y MIGUEL BALLESTÍN, Pascual, Dizionario Aragonés de Terminos Cheograficos; Gara d'Edizions. Zaragoza, 2008. ISBN 978-84-8094-059-7

L'oronimo Vernera ye d'orichen galo y significa selva d'alvernices. L'alverniz (Alnus sp) recibiba la denominación en galo de *Verno, palabra que pasó a las luengas galorromanicas a traviés d'o latín galico VERNUS u VERNA y yera present en latín medieval en derivaus como VERNARIA u VERNIARIA ("selva d'alvernices"). En Occitania existe la denominación de vernièra u vernieira pa nombrar formacions vechetals d'esta especie, y bi ha uns cuantos toponimos y microtoponimos formaus a partir d'esta palabra. Estos toponimos pueden trobar-sen afrancesaus como Vernière y son cognatos de l'oronimo aragonés Vernera. Lo fitonimo aragonés alverniz proviene tamién d'o latín galico VERNUS u VERNA pero con atra sufixación. Francho Nagore Laín: Verne: su significado y etimología, sus variantes, sus territorios. Publicau en: Otro Viaje extraordinario. Editor: Prensas de la Universidad de Zaragoza, 2017.

Referencias

Vinclos externos
  En "Mendikat"

Categoría:Montanyas d'o Prepireneu aragonés
Categoría:Montanyas d'as sierras interiors pirenencas
Categoría:Montanyas d'a provincia de Uesca
Categoría:Montanyas d'o Parque Natural d'as Vals Occidentals
Categoría:Montanyas d'Aragüés de lo Puerto
Categoría:Sierra Vernera
Categoría:Montanyas d'a Chacetania